Streng veiligheid by Krejcir-verhoor | Maroela Media
Polisiebeamptes, die Ekurhuleni-metropolisie en veiligheidsbeamptes van privaat maatskappye het Maandagoggend elke voertuig deursoek voor dit in die hof se parkeerterrein toegelaat is.
Slegs geakkrediteerde mense is binne die hofsaal toegelaat waar Krejcir se verhoor plaasvind.
Joernaliste is aangesê om hul selfone, tablet- en skooterekenaars en kameras buite die hofsaal te los terwyl die verrigtinge aan die gang is.
Swaargewapende lede van die polisie se taktiesereaksie-span hou wag by die ingang van die hofgebou.
Krejcir verskyn tans in die hof saam met Desai Lupondo, en twee lede van die Valke, Samuel Modise Maropeng en Geroge Jeff Nthoroane.
Die aanklagte wat die verdagtes in die gesig staar is nog nie amptelik bekend gemaak nie, maar hou glo verband met 'n voorval wat in Junie vanjaar plaasgevind het. Hulle word na verwagting van ontvoering en aanranding met die doel om ernstig te beseer, of poging tot moord, aangekla.
Elvis se 'blue suede shoes' word opgeveil
So is dit maar, boewe kry altyd voorkeur behandeling.
Lyk nie vir my of hy 'n gespanne man is nie.
Die rede hoekom hy nie gespanne is nie is omdat hy nie bekommerd is nie. Twee weke in die tronk, uit op mediese parool en besigheid soos normaal. Het iemand al gaan kyk na die verbinding tussen hom en die wapentransaksies? Ek vra net…